

**Case
- Reguleringsprocentøvelse**

**Kommunal**

Løn beregnes altid i enten grundbeløb eller nutidskroner.

Grundbeløbet bliver angivet i 31.3.2000-niveau, og er den måde vi hovedsageligt taler om løn på.

Når der til overenskomstforhandlinger bliver tilføjet lønmidler, aftaler parterne hvordan de skal fordeles over overenskomstperioden. Det medfører at reguleringsprocenten ændrer sig, og lønnen derved stiger, på trods af at angivelsen af løn i grundbeløb forbliver den samme.

Nedenfor kan I se det grundbeløb som bruges på dit område, og den aktuelle reguleringsprocent.

**Grundbeløb: 31.3.2000-niveau**

**Reguleringsprocent pr. 01-10-2023**

**1,516971**

**Beregn følgende forhandlingssituationer med reguleringsprocenten:**Du har forhandlet et kvalifikationstillæg til din kollega på 4.500 kr. i årligt grundbeløb, og nu vil din kollega gerne vide hvad de får udbetalt om måneden i nutidskroner. Hvilket beløb får din kollega?

Svar: 568,9

Der er forhandlet tre nye funktionstillæg på henholdsvis 3.000 kr., 4.500 kr. og 7.000 kr. alle i grundbeløb for vigtige funktioner i afdelingen. Din ledelse mener derfor at det samlede beløb må trækkes fra i de lokalelønforhandlinger. Hvor meget bliver de tre tillæg sammenlagt i nutidskroner?

Svar: 21.996

Din ledelse synes at det er besværligt at forhandle i grundbeløb, og foretrækker at tale i nutidskroner. Din leder vil gerne give et kvalifikationstillæg til din kollega som giver vedkommende 650 kr. mere om måneden i nutidskroner. Hvor meget skal tillægget være på i det korrekte grundbeløb, som det vil fremgå af lønsystemet?

Svar: 5.141,8